Broj: 02-1- 1432 -2/21

Sarajevo, 09.11.2021. godine

U skladu sa članom 135. Zakona o visokom obrazovanju („Službene novine Kantona Sarajevo“ broj:33/17,35/20,40/20 i 39/21) i članom 104. Statuta Univerziteta u Sarajevu, a u vezi sa članom 11. Pravilnika o priznavanju inostranih visokoškolskih kvalifikacija (''Službene novine Kantona Sarajevo'' broj: 51/17), po prethodnoj saglasnosti sekretara Fakulteta, Vijeće Fakulteta političkih nauka Univerziteta u Sarajevu na sjednici održanoj 09.11.2021. godine donosi

**ZAKLJUČAK**

**o usvajanju Izvještaja Komisije Fakulteta političkih nauka za akademsko priznavanje inostrane visokoškolske kvalifikacije**

I – Usvaja se Izvještaj Komisije Fakulteta političkih nauka za akademsko priznavanje inostrane visokoškolske kvalifikacije u sastavu: prof.dr. Sabira Gadžo Šašić- predsjednik Komisije, doc.dr. Nina Babić- član Komisije, doc.dr. Jelena B.Šmigoc- član Komisije(zaveden pod dj.br. 02-1-1374-2/2021).

II – Sastavni dio ovog Zaključka čini Izvještaj Komisije Fakulteta političkih nauka za akademsko priznavanje inostrane visokoškolske kvalifikacije, Mišljenje centra za informiranje i priznavanje dokumenata iz područja/oblasti visokog obrazovanja i dokumentacija kandidata.

III – Zaključak stupa na snagu danom donošenja, a na osnovu kojeg se obavezuje dekan Fakulteta donijeti Rješenje o priznavanju inostrane visokoškolske kvalifikacije.

**OBRAZLOŽENJE:**

Dana 29.10.2021.godine imenovana je Komisija za priznavanje inostrane visokoškolske kvalifikacije kandidatkinje Alme Osmić Ibrić. Predsjednik imenovane Komisije je dana 01.11.2021.godine podnio Izvještaj Vijeću Fakulteta za akademsko priznavanje inostrane visokoškolske kvalifikacije, koji se kao takav usvaja ovim Zaključkom.

**DEKAN**

Akt obradila: Umihana Mahmić **\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić  **Prof.dr. Sead Turčalo**

**Dostaviti:**

1. Materijal za Vijeće;
2. Dosije Alma Osmić Ibrić- Služba za nastavu i rad sa studentima (Soc.rad);
3. Alma Osmić Ibrić;
4. Sekretar Fakulteta;
5. a/a